**Nr.12164/20.12.2018**

**În atenţia furnizorilor aflați în relație contractuală pentru finanțarea programelor/subprogramelor din cadrul programelor naționale de sănătate curative pentru anii 2017 și 2018**

Având în vedere:

* art. 259 din Legea nr. 95/2006 privind reforma în domeniul sănătății, republicată, cu modificările și completările ulterioare;
* H.G. nr.956/2018 pentru prelungirea termenului de aplicare a prevederilor H.G.nr.155/2017 privind aprobarea programelor naționale de sănătate pentru anii 2017 și 2018, **până la data de 31 martie 2019**
* Ordinul președintelui CNAS nr.1590/2018 pentru prelungirea aplicării Ordinului președintelui Casei Naționale de Asigurări de Sănătate nr.245/2017 pentru aprobarea Normelor tehnice de realizare a programelor naționale de sănătate curative pentru anii 2017 și 2018, **până la data de 31 martie 2019**
* Adresa CNAS Nr.RV8665/19.12.2018 privind prelungirea contractelor până la 31.03.2019

precizăm următoarele:

* **CAS Mureș încheie pentru lunile ianuarie – martie 2019 acte adiţionale la contractele aflate în derulare** **pentru furnizare de servicii medicale, medicamente şi materiale sanitare**, în vederea asigurării continuităţii acordării asistenţei medicale, cu îndeplinirea de către furnizori a tuturor condiţiilor privind relaţiile contractuale dintre casa de asigurări de sănătate şi aceştia (**documente, condiţii de eligibilitate, etc.);**
* Condiţiile acordării asistenţei medicale în baza actelor adiţionale sunt cele prevăzute în actele normative în vigoare pe perioada derulării actelor adiţionale. *(H.G. nr. 155/2017* cu modificările şi completările ulterioare, *Ordinului nr. 245/2017* cu modificările şi completările ulterioare);
* Contractarea și decontarea serviciilor medicale, medicamentelor și materialelor sanitare, în lunile ianuarie–martie 2019 prin acte adiționale la contractele derulate în anul 2018 se vor face din sumele alocate în bugetul FNUASS pentru anul 2019;
* Cererile de prelungire pentru anul 2019, a contractalor derulate în anul 2018 de furnizorii de servicii medicale, medicamente și materiale sanitare, se vor depune până la data de 21.12.2018 ora 13,00 la registratura CAS Mureș sau se vor transmite, cu semnătură electronică extinsă, pentru fiecare domeniu de asistență medicală, la următoarele adrese de e-mail:

|  |  |  |
| --- | --- | --- |
| **Nr.crt.** | **Adresa e-mail** | **Domeniu de asistență medicală** |
| **1.** | **contractare\_paraclinic@casmures.ro** | **Investigații paraclinice** |
| **2.** | **contractare\_spitale@casmures.ro** | **Spitale** |
| **3.** | **contractare\_farmacii@casmures.ro** | **Farmacii** |

**PREȘEDINTE – DIRECTOR GENERAL,**

**Ec. Rodica BIRO**